google/wiki40b huggingface dataset:
Silay

Etimolohiya

Hinango ang taguring Silay mula sa pangalan ng isang puno na malawakang tumutubo sa lugar na ito. Ang Kansilay ang opisyal na pang-lungsod na puno ng Silay.

Ang alamat ni Prinsesa Kansilay

May isang katutubong alamat na nagsasabi kung paano nakuha ng Lunsod ng Silay ang pangalan nito. Ikinukuwento na noong mga kapanahunan ng mga datu at mga rajah, mayroon isang namuhay na prinsesang si Kansilay. May lumusob na mga pirata sa bayan ngunit nagapi naman ang mga ito dahil sa pamumuno ng prinsesa. Lumaban ang prinsesa bilang isang tunay na mandirigma. May mga moog na dating pumapalamuti sa mga gusaling pampubliko ng lungsod na naglalarawan sa kaniyang pagiging mandirigma may iwinawasiwas na talibong, isang maikling espada na may iisang matalas na gilid lamang. Nalupig ang mga pirata, ngunit namatay ang prinsesa sa kabila ng tagumpay na ito. Napagmasdan ng kaniyang kasintahan ang kaniyang paglisan sa mundo ng buhay. May dalamhating inilibing nila ang kanilang pinakamamahal na prinsesa. Sa kanilang pagkamangha, mayroong isang punong tumubo sa ibabad ng kaniyang puntod. Ito ang unang puno ng Kansilay, ang huling regala ng matapang prinsesa, para sa kaniyang mga mamamayan.
Budhi

Ang budhi (mula sa Sanskrito: बोधि [bōdhi]) o konsiyensiya ay ang batayan ng pagsusuri ng kilos at ang sumasaklaw sa pansariling batayan ayon sa katotohanan at katwiran, alinsunod sa likas na batas moral. Ito rin ay bahagi ng kaisipan na humuhusga kung mabuti o masama ang kilos na gagawin o ginagawa ng isang tao.
CentraleSupélec

Ang  CentraleSupélec (CS) ay isang Pranses na instituto ng pananalisik at institusyon ng mas mataas na edukasyon sa inhinyeriya at agham. Ito ay itinatag noong Enero 1, 2015 bilang resulta ng istratehikong pagsasanib ng dalawang nangungunang grandes écoles sa Pransya, ang École Centrale sa Paris at Supélec.
Ito ay isang tagapagtatag na miyembro ng Université Paris-Saclay (konsorsyum ng mga unibersidad sa pananaliksik sa Pransiya), Top Industrial Managers for Europe, gayundin ng Conference of European Schools for Advanced Engineering Education and Research (CESAER).
Groto

Ang groto o gruta (mula sa Italyanong grotta) ay anumang uri ng likas o artipisyal na mga yungib na kaugnay ng moderno, makasaysayan at prehistorikong gawain ng mga tao. Karaniwang matatagpuan ang groto sa mga hardin.
Bikuko

Ang bikuko ay isang sandata ng mga sinaunang mga Pilipino. Sa mga lalawigan ng Tarlac, Pangasinan, at ilang bahagi ng La Union sa Pilipinas, kadalasang ginagamit ito sa pagkatay ng hayop. Natatangi ang itsura ng mahabang sandatang ito, kaya madali itong makibiyak ng laman.
Lansangan

Ang lansangan, kalsada, karsada, daan o kalye ay isang uri ng landas o ruta na pangtransportasyon, pampaglalakbay, o pangtrapiko ng sasakyan o kaya ng mga tao o maaaring mga hayop lamang na nag-uugnay ng isang lokasyon papunta sa isa pa. Ang bulaos ay isang uri ng daanan ng tao. Sa katawan ng tubig, ang daan ay maaaring tawaging kipot, bangbang (bambang), dagat-kipot, kanal, dagat-lagusan o paagusan.
Ang mga lansangan o kalsada, kung nasa lupa, ay karaniwang mga daan na may palitada o nilatagan ng mga bato, semento, at aspalto. Karaniwan din itong mayroong mga bangketa sa gilid. Layunin ng mga paglalatag na ganito ang pagpapahintulot ng paglalakbay na nakahiwalay ang mga sasakyan at mga tao.
Ang kalye ay isang piraso ng lupang pinatag na ginagamit ng mga tao upang makapagbiyahe nang mas maginhawa. Sa karaniwan, ang kalye ay nasa loob ng isang bayan. Karamihan sa mga kalye ay nagiging sentro ng katutubong kultura at isang lugar kung saan nagpapangkat-pangkat ang mga tao, katulad ng pagkakaroon ng masisiglang buhay na panggabi.
Ang iba pang mga halimbawa ng mga uri ng daan ay ang abenida, eskinita (makipot na daan), bulebar, daambakal (daanan ng tren) at iba pa.
Ktunaxa

Ang Ktunaxa (Ingles  /tʌˈnɑːhɑː/ tun-AH-hahtun-AH-hah; Kutenai bigkas IPA: [ktunʌ́χɑ̝][ktunʌ́χɑ̝]), kilala rin bilang Kutenai (English /ˈkuːtᵊneɪ, -ni/Ingles /ˈkuːt(ə)neɪ,_ʔni/), Kootenay (pangunahing baybay sa Canada) at Kootenai (pangunahing baybay sa Estados Unidos), ay isang pangkat ng mga katutubo ng Hilagang Amerika.
Viral video

A viral video ay isang bidyo na naging sikat sa pamamagitan ng prosesong viral ng pamamahagi sa Internet, karaniwan sa pamamagitan ng mga websayt na namamahagi ng bidyo, social media at email..
Pastelerya

Ang pastelerya (Ingles: pastry) ay isang pangalan na ibinibigay sa sari-saring mga uri ng mga produktong hinurno na yari mula sa sangkap na katulad ng harina, asukal, gatas, mantikilya, pampalutong (o mantika), pampaalsa, at/o mga itlog. Ang maliliit na mga keyk, mga tart, at iba pang matatamis na mga produktong hinurno ay tinatawag na mga "pastelerya".
Ang pastelerya ay maaari ring tumukoy sa masa kung saan nagagawa ang mga produktong hinurno. Ang masa na pampastelerya ay pinagugulong upang maging manipis at ginagamit bilang isang pinagmumulan ng mga produktong hinuhurno. Kabilang sa pangkaraniwang mga putaheng pastelerya ay ang mga kakanin, mga tart, mga quiche, at mga empanada. .
Puntod

Ang puntod o nitso ay isang libingan ng patay. Sa Bibliya (matatagpuan sa Juan 20 at Mga Gawa 2: 29), karaniwang ginagamit bilang puntod ang isang yungib na may isang malaking batong gumaganap bilang nabubuksan at naisasarang pinto. Tumutukoy din ito sa isang bantayog o monumentong pang-alaala sa mga yumao na.
Indones

Ang mga Indones ang tinatayang sumunod na pangkat na nakarating sa Pilipinas sa pamamagitan ng mga bangkang inuka sa kahoy na tinatawag na balangay.

Unang pangkat

Nagmula sila sa Timog-silangang Asya. Mapuputi sila at balingkinitan ang pangangatawan, 
matangkad kaysa sa mga negrito, makitid ang mukha, malapad ang noo, malalim ang mga mata at 
matangos ang ilong. Dumating sila sa Pilipinas may 5,000 hanggang 6,000 taon na nakakalipas. 
Mas maganda at makabago ang kanilang kalinangan at pamumuhay. Ang kanilang mga pabilog na bahay 
ay yari sa kahoy at may bubong na yari sa damo o talahib. Ang mga bahay nila ay nakatayo sa lupa o di kaya'y nakahukay sa lupa na may isang metro ang lalim. Ang iba naman ay nasa tuktok 
na punungkahoy ang bahay. Namuhay sila sa pamamagitan ng pamamana, pangingisda at pagkakaingin. Binubungkal nila ang lupa at nagtatanim ng tugi at milet. Niluluto nila ang kanilang mga 
pagkain. Ang kanilang kagamitan tulad ng pinggan ay yari sa dahon. Sila ang mga unang pangkat ng mga Indones. Pinaniniwalaang ninuno sila ng mga Ilongot ng Sierra Madre at ng Caraballo.

Ikalawang pangkat

Ang pangalawang pangkat ng mga Indones na dumagsa sa Pilipinas ay maitim, malapad ang mukha, makapal ang labi, malaki ang panga, malaki ang ilong, bilugan ang mga mata at malaki ang pangangatawan. Sila ay galing sa tangway ng Indo-Tsina at naninirahan sa mga baybayin ng Luzon. Higit na mas maunlad ang kanilang pamumuhay kaysa sa mga naunang dumating sa pilipinas.
Ang sumunod na pangkat na nakarating sa Pilipinas ay ang mga taong nangngaling sa Gitnang Asya, may kulang-kulang isang libong taon na ang nakalilipas. Yari sa tanso ang kanilang mga kagamitan at pinaniniwalaang marunong din silang gumamit ng patubig sa kanilang pagsasaka. Natatanim sila ng palay, gabi, ube at iba't ibang uri ng halamang makakain.

Terminolohiya

Sa kasaysayan ng Pilipinas, Indones ang katawagan sa mga mamamayan ng Sinaunang Indonesia na nakarating sa kapuluan ng Pilipinas.  Ngunit sa makabagong panahon, tumuturing ang Indon (sa Ingles) o Indones sa literal na salin, sa pinaikling Indonesian, tawag sa mamamayan o sa wika ng kasalukuyang Indonesia, o Indonesia (ang bansa).  Mas minamarapat ng mga makabagong mamamayan at ng pamahalaan ng Indonesia na tawagin silang Indonesiano o Indonesian, sa halip na Indon o Indones, isang sinaunang katawagan na itinuturing ngayon, kung hindi gagamiting pangkasaysayan, na nakakainsulto sa kanila, katulad ng ginawa nilang reklamo sa Malaysia noong Mayo 2007.  Ngunit ayon sa talahulugang Tagalog-English Dictionary ni Leo James English, Indones (lalaki) at Indonesa ang katawagan ng mga Indonesiano sa wikang Tagalog,
Manuel Arguilla

Si Manuel Estabillo Arguilla (1911 – 1944) ay isang Ilokanong manunulat sa Ingles, bayani at martir.
Siya ay nakilala sa kanyang maikling kuwento na "How My Brother Leon Brought Home a Wife", ang pangunahing kuwento sa koleksiyon na How My Brother Leon Brought Home a Wife and Other Short Stories na nanalo ng unang gantimpala sa Commonwealth Literary Contest noong 1940.
Inilimbang ang kanyang mga kuwento na "Midsummer" at "Heat" sa Estados Unidos ng Prairie Schooner.
Karamihan sa mga kuwento ni Arguilla ay nagpapakita ng tagpo sa Barrio Nagrebcan, Bauang, La Union kung saan siya ipinanganak. Ang kanyang pagmamahal sa kanyang bayang kapanganakan, pinagtibay ng kanyang pakikisalamuha sa mga magsasaka ng Ilocos, ay nanatiling matibay kahit na lumipat siya sa Maynila. Natapos niya ang kursong BS Education noong 1933 sa Unibersidad ng Pilipinas kung saan siya ay naging kasapi at pagkaraan ay naging pangulo ng U.P. Writer's Club at editor ng Literary Apprentice ng unibersidad.
Ikinasal siya kay Lydia Villanueva, isa ring matalinong nanunulat sa Ingles, at naniraha sa Ermita, Maynila.
Siya ay naging guro ng malikhaing pagsusulat (creative writing) sa University of Manila, at pakaraan ay nagtrabaho sa Bureau of Public Welfare bilang managing editor ng Welfare Advocate, ang lathalain ng tanggapan, hanggang 1943. Pagkaraan ay hinirang siya sa Board of Censors. Noong Ikalawang Digmaang Pandaigdig, lihim siyang nagtatag ng guerrilla intelligence unit laban sa mga Hapon.
Noong Oktubre 1944, siya ay nahuli, pinahirapan at binitay ng hukbong Hapon sa Fort Santiago.
Rafael Amaya

Si Rafael Amaya ay isang artista sa Mehiko.
Gloria in excelsis Deo

Ang "Gloria in Excelsis Deo" (Latin para sa "Papuri sa Diyos sa kaitaasan,) ay isang Kristiyanong himno na nagpapahayag ng kaluwalhatian ng Diyos at ni Hesus.  Maaari din itong tawaging "Gloria."
Ang unang bahagi ng Gloria ay nanggaling sa himnong inawit ng mga anghel sa mga pastol noong isilang si Hesus sa Herusalem. (Lucas 2:14)
Kagawaran ng Turismo (Pilipinas)

Kasaysayan

Nagsimula bilang isang pansariling adhikain na ipakilala ang Pilipinas bilang isang pangunahing destinasyon sa paglalakbay, ang Samahan ng Turista at Paglalakbay ng Pilipinas ay nabuo noong 1950, at noong taong 1956, ang lupon ng Industriya sa Paglalakbay at Turista ay binuo ng Kongreso ng Pilipinas, hanggang sa taong 1973, ginawa ni Pangulong Ferdinand Marcos ang Ministri ng Turismo na may antas-panggabinete, ang mga ahensyang Pangasiwaan ng Turismo ng Pilipinas (PTA) at Kawanihan ng Kumbensiyon ng Pilipinas (PCB).
At noong taong 1986, sa pamamagitan ng Kautusang Tagapagpaganap Blg. 120 at Blg. 120=A na nilagdaan ni dating Pangulong Corazon Aquino, ang kagawaran ng Turismo ay naisaayos muli at ang PCB ay tinawag na Korporasyon ng Kumbensiyon at mga Panauhin ng Pilipinas (Philippine Convention and Visitors Corporation). Noong taong 1998, ang kagawaran ng Turismo ay naging isa sa mga pangunahing tanggapan ng pamahalaan na tungkulin sa matagumpay na sentenaryong pagdiriwang ng kalayaan mula sa Espanya. Noong 2002, sinimulan ng Kagawaran ng Turismo ang isa sa mga tagumpay nitong proyekto sa pagpapalawig ng turismo ang Visit Philippines 2003 sa kabila ng pahuling babala dahil sa 9-11 ataking pan terorismo sa ilalim ng panunungkulan ni Richard Gordon bilang kalihim.
Talang-gunita

Ang talang-gunita o talang-alaala (Ingles: memoir, /mem-war/, memoirs kung sa anyong maramihan) ay isang kalipunan ng pagsasalaysay o kuwento ng buhay na pinagdaanan o pag-ala-ala sa nakalipas o mga bagay na naalala, ngunit maaari ring tumukoy sa isang sanaysay o aklat hinggil sa isang paksang natatangi, at maging isang ulat ng pagpupulong ng isang pangkat o kapisanan. Nagmula ang katawagan nito sa Ingles na memoir sa Pranses na mémoire, nagbuhat naman sa Lating memoria na nangangahulugang "ala-ala", "memorya", "reminisensya", "gunita", o "salamisim". Bilang isang anyo o uri ng panitikan, bumubuo ito sa isang subklase o kabahaging klase ng autobiyograpiya, bagaman halos napagpapalitan ang 'talang-gunita' at 'autobiyograpiya' sa makabagong pananalita. Pagsusulat na autobiyograpikal ang sa talang-gunita, ngunit hindi lahat ng mga pagsulat na pang-autobiyograpiko ay sumusunod sa pamantayan para sa isang talang-gunita. Matatawag na memorista ang may-akda ng talang-gunita, batay sa Ingles na memoirist.
Santiago, Tsile

Ang Santiago ay ang kabisera ng bansang Tsile.
1745 Ferguson

Ang 1745 Ferguson ay isang planetang hindi pangunahin.
946 Poësia

Ang 946 Poësia ay isang planetang hindi pangunahin.
Jocel Baac

Si Jocel Baac ay isang politiko sa Pilipinas.
Yoon Jong Shin

Si Yoon Jong Shin ay isang mang-aawit sa Timog Korea.
Linyang Kesennuma

Serbisyo

Kahit na ang dulong timog ng Linyang Kesennuma ay ang Maeyachi, ang gumaganang dulong timog ay ang Estasyon ng Kogota sa Misato, gaya ng karamihan sa mga tren ng Linya ng Kesennuma ay kinokonsedera ang Kogota bilang kanilang dulong timog o lumalagpas pa papuntang Sendai. Humihinto ang mga tren na lumalagpas sa Kami-Wakuya (mga lokal lamang) at Estasyon ng Wakuya sa Wakuya, Miyagi sa Linya ng Ishinomaki.
Nanolitograpiya

Ang nanolitograpiya ay ang sangay ng nanoteknolohiyang nakatuon sa pag-aaral at paglalapat ng pabrikasyon o paggawa ng mga kayariang ang mga sukat ay nasa nanometro, na nangangahulugang mga padron na mayroong kahit na isang dimensiyong lateral na nasa pagitan ng isang indibiduwal na atomo at tinatayang nasa 100 nm. Ginagamit ang nanolitograpiya sa panahon ng pabrikasyon ng may kalidad na semikonduktibong mga sirkitong integrado (nanosirkitriya) o mga sistemang nanoelektromekanikal o NEMS (daglat ng Ingles na nanoelectromechanical systems). Magmula noong 2007, ang nanolitograpiya ay isa nang napakamasiglang pook ng pananaliksik sa akademiya at sa industriya.
Teknolohikal na Unibersidad ng Pilipinas

Kasaysayan

Ang Teknolohikal na Unibersidad ng Pilipinas ay itinatag sa pagsasabatas ng Organic Act No. 74 sa pamamagitan ng Philippine Commission noong 1901. Ang TUP ay kilala bilang Manila Trade School (MTS) na may pangunahing layunin na paunlarin ang kalidad ng paggawa sa bansa. Noong 1910, ang Manila Trade School ay muling pinangalanan bilang Philippine School of Arts and Trades (PSAT). Alinsunod sa Republic Act 2237 na inisyu noong 17 Hulyo 1959, Ang Philippine School of Arts and Trades ay nabigyan ng katayuan bilang kolehiyo at pinangalanang Philippine College of Arts and Trades (PCAT). Mula 1959 hanggang 1978, ang PCAT ay kilala sa mga programa na tulad ng engineering technology at industrial teaching education. Sa pamamagitan ng Presidential Decree No. 1518 inisyu noong 11 Hulyo 1978 ang Philippine College of Arts and Trades ay naging Teknolohikal na Unibersidad ng Pilipinas.
Ngayon, ang TUP ay ipinagmamalaki ang pagganap ng kanilang mga mag-aaral sa lokal at sa ibang bansa. ang mga mag-aaral ay naging bihasa sa larangan ng engineering, engineering technology, industrial education, agham, architecture at sining.
Sa kasalukuyan, ang TUP ay may apat na campus. Ang pangunahing campus ng unibersidad ay matatagpuan sa Maynila. Ang tatlong satellite campus ay sa Taguig, Cavite, at Visayas. Bukod sa mga apat na campus, pinapanatili ng TUP ang Integrated Research and Training Center (IRTC) na matatagpuan sa pangunahing campus. ang IRTC ay itinatag sa pamamagitan ng Japan International Corporation Agency (JICA) sa pamamagitan ng isang Teknikal na kooperasyon noong 1982.
Pamamaraang makaagham

Ang pamamaraang makaagham o pamamaraang siyentipiko (Ingles: scientific method) ay kalaguman ng mga teknik sa pagsusuri ng mga balagha, ang paglikom ng bagong kaalaman, ang pagtutuwid at pagsasakatuparan ng mga nakalipas ng kaalaman. Batay ito sa mga ebidensyang namamatyagan, empirikal, nasusukat at sumasailalim sa mga matuwid na prinsipyo.
Kahit na ang mga paraan sa larangan ng pag-usisa ay may pagkakaiba, may mga angkin itong katangian na masusumpungan lamang sa makaagham na pag-usisa kaysa sa ibang paraan ng pagpapaunlad ng karunungan. Ang mga mananaliksik sa agham ay nagmumungkahi ng tiyak na huna-huna (hipotesis) bilang paliwanag sa isang likas ng balagha at gumagawa sila ng mga eksperimento upang subukan kung talagang tama ang kanilang hula. Inuulit ang mga hakbanging ito upang mapataas ang pag-asang mahulaan ng mabuti ang mga resulta sa hinaharap. Ang mga hinua na lumalagom sa mas malawak na pag-usisa ay gumaganap na bigkis sa mga mas makitid na huna-huna upang makabuo ng malinaw ng balangkas. Ito rin ay tumutulong sa pagbuo ng mga bagong huna-huna gayundin sa paglalagay sa mga espesipikong huna-huna sa isang mas malawak na pag-unawa.
Karaniwan sa maraming larangan sa pag-usisa ay ang mithiing maging tapat sa sa mga proseso nito upang walang kinikilingan ang isang imbestigador sa pagpapaliwanag sa mga resulta o pagbabago ng resulta. Ang isa pang inaasahan dito ay ang ma-itala ng lubos ang mga impormasyon at pamamaraan upang maingat na masuri ng ibang siyentipiko at mananaliksik at sa gayon mabigyan ng pagkakataong makumpirma ang mga resulta sa pamamagitan ng pag-ulit nito. Nagtatatag din ito upang sukatin ang estadistikang reliabilidad ng resulta. Maaring kasama rin sa makaagham na paraan ang sumubok, kung maaari at kinakailangan, upang makamtan na supilin ang mga bagay na nakapaloob sa larangang inuusisa na maaring mamanipula upang subukin ang bagong huna-huna upang mapalawig ang kaalaman.
Yui

Si Yui ay isang mang-aawit mula sa bansang Hapon.
Determinismo

Ang determinismo ay isang paniniwala na nasa guhit ng kapalarang itinakda noong una pa lamang ang lahat ng mga nangyayari sa mundo. Isa itong teoriyang nagsasabing nagaganap ang mga galaw o kilos ng tao hindi dahil sa kalayaang pumili o magpasya, sa halip ay dahil sa mga puwersang malalaya.
Dakilang Awa ng Diyos

Ang Koronilyang Bulaklák ng Dakilang Awa

Kahit na ang pinagmulan ng anyo at gamit ng mga koronilyang bulaklák ay sa Rosaryong Katoliko, ang Koronilyang Bulaklák ng Dakilang Awa ay maaari ring dasalín ng mga 'di-Katoliko. Sa katunayan, ginamit ang rosaryo upang sabihin ang panalanging ito sa mga sumusunod na paraan:
Mag-Antanda: Sa Ngalan ng Ama, at ng Anak, at ng Espiritu Santo. Amen.
Sa umpisa, dasalin ang:

Isang Ama Namin...

Isang Aba Ginoong Maria...

Isang Sumasampalataya...
Sa bawat malalaking butil (Ama Namin) sa bawat dekada:
P: Amang Walang Hanggan, iniaalay ko po sa Iyo ang Katawan at Dugo, Kaluluwa, at Pagka-Diyos ng Kamahal-mahalan Mong Anak na si Hesukristo, na aming Panginoon at Manunubos,

B: Para sa ikapagpapatawad ng aming mga sala, at sa sala ng buong sansinukob.
Sa sampung maliliit na butil (Aba Ginoong Maria) sa bawat dekada:

P: Alang-alang sa mga tiniis na hirap at kamatayan ni Hesus,

B: kaawaan Mo po kami at ang buong sansinukob.
Bigkasin nang tatlong (3) ulit ang Trisagion bilang pangwakas:

B: Banál na Diyos, Banál na Puspos ng Kapangyarihan, Banál na Walang Hanggan, maawa po Kayo sa amin at sa buong sansinukob. Amen.
P: O Hesus, Hari ng Awa,

B: Ako ay nananalig sa Iyo!
Mag-Antanda: Sa Ngalan ng Ama, at ng Anak, at ng Espiritu Santo. Amen.

Panalangin sa Ikatlo ng Hapon

Maaari itong dasalin sa ikatlo ng hapon, Ito ang oras ng pagkamatay ni Hesus.
Pumanaw Ka, Hesus, subalit ang Bukal ng Buhay ay bumalong para sa mga kaluluwa at ang karagatan ng Awa ay bumugso para sa sanlibutan.
O Bukal ng Buhay, Walang Hanggang Awa ng Diyos, yakapin Mo ang sangkatauhan at ibuhos Mong ganap ang Iyong Sarili para sa aming lahat.
O Banal na Dugo at Tubig, na dumaloy mula sa Puso ni Hesus bilang Bukal ng Awa para sa aming lahat, ako ay nananalig sa Iyo.
Banal na Diyos, Banal na Puspos ng Kapangyarihan, Banal na Walang Hanggan, maawa po Kayo sa amin at sa buong sansinukob. (3x) AMEN.
O Hesus, Hari ng Awa, ako ay nananalig sa Iyo!

Linggo ng Dakilang Awa ng Diyos

Ang Linggo ng Dakilang Awa ng Diyos ay tumatapat sa ikalawang Linggo ng Pasko ng Pagkabuhay. Itinalaga ito noong 30 Abril 2000 nang gawing santa si Sta. Faustina.
Moog ng Eder

Ang Moog ng Eder, Tore ng Eder, Migdal Eder, o Migda Eder ay isang pook na nabanggit sa Aklat ng Henesis (Henesis 35:21) sa Lumang Tipan ng Bibliya. Nagtayo si Jacob (o Israel ng kubol malapit sa lugar na ito. Pinaniniwalaang nasa pagitan ito ng Belen at ng Hebron.
Lansangang Filipino American Friendship

Paglalarawan ng ruta

Nagsisimula ang lansangan sa Lansangang MacArthur sa Lungsod San Fernando at nagtatapos sa Abenida Don Juico.

Mga bilang ng ruta

Sa ilalim ng ipinatutupad na bagong sistemang pamilang ng Kagawaran ng Pagawaing Bayan at Lansangan (DPWH) noong 2014, itinakda ang buong lansangan bilang Pambansang Ruta Blg. 216 (N216) ng sistema ng lansangang bayan sa Pilipinas.
Crème de menthe

Ang crème de menthe ay isang matamis na likor nga mayroong lasang menta mula sa Mentha requienii.
Kosmopolitanismo

Ang kosmopolitanismo ay ang ideolohiya na ang lahat ng tao ay kasapi sa iisang komunidad, batay sa iisang moralidad. Ang taong umaayon sa ideya ng kosmopolitanismo sa kahit anong anyo nito ay tinatawag na kosmopolitan o kosmopolita.
Ang isang kosmopolitang komunidad ay maaaring nakabatay sa isang panlahatang moralidad, isang magkatulad na pang-ekonomiyang relasyon, o isang pulitikal na istruktura na sumasaklaw sa iba't ibang mga bansa. Sa isang kosmopolitang komunidad, ang mga indibidwal mula sa iba't ibang lugar ay bumubuo ng relasyon na may paggalang sa isa't isa. Bilang isang halimbawa, iminumungkahi ni Kwame Anthony Appiah ang posibilidad ng isang kosmopolitang komunidad kung saan  ang mga indibidwal mula sa iba’t ibang lokasyon (pisikal, ekonomiko, atbp.) ay pumapasok sa mga relasyon na may paggalang sa isa’t isa sa kabila ng kanilang magkakaibang mga paniniwala (relihiyon, pulitika, atbp.)
Ang kosmopolitan ay hango sa salitang Griyego na kosmopolitês, nabuo mula sa kosmos, na ang ibig sabihin ay "mundo", "kalawakan", o "kosmos", at "politês" na ang ibig sabihin ay "mamamayan" o "kabilang sa isang lungsod". Sa pangkasalukuyang gamit, tinutukoy ang termino bilang "mamamayan ng mundo".
Orihinal na salin sa Ingles: https://en.wikipedia.org/wiki/Cosmopolitanism
Lungsod ng Cremona

Ang Cremona ay isang lungsod sa rehyon ng Lombardia sa Italya. Ito rin ang kabisera ng kasimpangalang lalawigan.
Ilog Mosa

Ang Mosa (Olandes: Maas; Inggles at Pranses: Meuse) ay isang pangunahing ilog Europeo, umaalsa mula sa Pransiya at dumadaloy sa loob ng Belhika at Olanda bago ito nagtatapos sa Hilagang Dagat. Ito ay may kabuuang haba na 925 kilometro. Noong unang panahaon, ang ilog na ito ay nagsilbing pinakakanluraning hangganan ng Banal na Imperyong Romano.
Kasunduan sa Versailles

Ang Kasunduan sa Versailles ay ang pinakamahalagang kasunduan sa lahat ng kasunduang pangkapayapaan na nagdulot ng katapusan ng Unang Digmaang Pandaigdig. Ipinahinto ng kasunduang ito ang digmaan sa pagitan ng Alemanya at ng mga Alyado ng Unang Digmaang Pandaigdig. Nilagdaan ito noong ika-28 ng Hunyo 1921, eksaktong limang taon matapos ang pagpaslang kay Arsoduke Franz Ferdinand ng Austria. Ang ibang Gitnang Kapangyarihan sa paning ng Alemanya noong Unang Digmaang Pandaidgig ay lumagda ng hiwalay na kasunduan.
Ninshin Desuyo 2

Ang Ninshin Desuyo 2 ay isang palabas sa telebisyon sa bansang Hapon.
Hiram (teleserye)

Panlabas na Kawing

Hiram sa IMDb
Gloria

Ang Gloria ay isang palabas sa telebisyon sa Timog Korea.
Banaras Hindu University

Ang Banaras Hindu University (Hindi: [kaʃi Hindu viʃvəvid̪yaləy], BHU), dating Central Hindu College, ay isang pampublikong unibersidad na matatagpuan sa Varanasi, Uttar Pradesh, India. Ito ay itinatag noong 1916 nina Madan Mohan Malaviya at Annie Besant. Mayroon itong higit sa 30,000 mag-aaral na naninirahan sa kampus. Inaangkin nito ang titulo ng pinakamalaking pamantasang residensyal sa Asya.